**УТВЪРДИЛ:**



**МИНИСТЕРСТВО НА ОКОЛНАТА СРЕДА И ВОДИТЕ**

**Главна дирекция „Оперативна програма „Околна среда“**

Европейски фонд за регионално развитие

**Условия ЗА КАНДИДАТСТВАНЕ**

по процедура чрез директно предоставяне на

безвъзмездна финансова помощ

**BG16FFPR002-3.009**

**„Изпълнение на мярка 68 от Националната рамка за приоритетни действия за НАТУРА 2000“**

по приоритет 3 „Биологично разнообразие ”

на Програма „Околна среда“ 2021-2027 г.

**1. Наименование на програмата:**

Програма „Околна среда“ 2021 – 2027 г. (ПОС 2021-2027 г.)

**2. Наименование на приоритета и специфичната цел:**

Приоритет 3 „Биологично разнообразие“

Специфична цел RSO 2.7 „Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване“

**3. Номер и наименование на процедурата:**

Процедура BG16FFPR002-3.009 „Изпълнение на мярка 68 от Националната рамка за приоритетни действия за НАТУРА 2000“

**4. Измерения по кодове:**

Област на интервенция – 078

Форма на финансиране – 001

Териториален механизъм ЕФСУ – 033

Равенство между половете ЕФСУ - 003

Стопанска дейност – 24

**5. Териториален обхват:**

Дейностите по процедурата се изпълняват на територията на следните защитени зони:

BG0000116, BG0000118, BG0000146, BG0000208, BG0000212, BG0000218, BG0000219, BG0000239, BG0000242, BG0000247, BG0000270, BG0000271, BG0000366, BG0000610, BG0001001, BG0001007, BG0001014, BG0001023, BG0001031, BG0001032, BG0001034.

**6. Цели на предоставяната безвъзмездна финансова помощ по процедурата и очаквани резултати:**

Целта на процедурата е подобряване на природозащитното състояние на видове влечуги шипоопашата костенурка, шипобедрена костенурка, ивичест смок, каспийска Костенурка, пъстър смок, леопардов смок, чрез увеличаване на свързаността на местообитанията им (изграждане на зелена инфраструктура).

**Очакваните резултати** от изпълнението на дейностите по процедурата са:

- Подобрено природозащитно състояние на целевите видове влечуги;

- Изпълнение на мярка 68 от НРПД – „Подобряване на природозащитното състояние на видове влечуги чрез увеличаване на свързаността на местообитанията им (изграждане на зелена инфраструктура)“.

**7. Индикатори(показатели)[[1]](#footnote-2):**

**Индикатор за резултат:**

1. Видове с подобрен природозащитен статус (или с тенденция за подобряване):

- Целева стойност за региона в преход – %;

- Целева стойност за по-слабо развитите региони – %

*Като базова стойност кандидатът посочва „0“, а като целева – подобрените оценки в % но изражение, изчислени по Методиката, представена като Приложение № 3 към Условията за кандидатстване.*

2. Изградени/ремонтирани дефрагментационни съоръжения – брой.

- За региона в преход (ЮЗРП) – брой

- За по-слабо развити региони – брой

*Като базова стойност на индикатора се посочва 0 бр., а за целева – броят на дефрагментационните съоръжения които ще бъдат изградени и/или ремонтирани в резултат на проекта за съответната категория региони.*

**Индикатори за краен продукт:**

1. Площ на защитените зони по „Натура 2000“, обхванати от мерки за опазване и възстановяване – ха.

- За региона в преход – ха.

- За по-слабо развити региони – ха.

*Като базова стойност кандидатът посочва „0“, а като целева – площта на интервенция в рамките на проекта, която се изчислява като произведение на ширината на пътното платно и отстояние от 100 м. по дължината на пътя от двете страни на дефрегмантицонното съоръжение (напр. при пътно платно с ширина 7 м., площта ще се изчисли като 7 х (100 + 100) = 1 400 кв.м., което е 0.14 ха. Целевата стойност се доказва с описателна част, визуално представяне и геореферирани данни*.

При неизпълнение на одобрените целеви стойности на индикаторите, съгласно чл. 70, ал. 1, т. 7 на ЗУСЕФСУ, финансовата подкрепа със средства от ЕФСУ може да бъде отменена изцяло или частично чрез извършване на финансова корекция.

**8. Общ размер на безвъзмездната финансова помощ по процедурата и разпределение по категория региони (ако е приложимо):**

Реализацията на дейностите по настоящата процедура се подпомага финансово от Европейския фонд за регионално развитие (ЕФРР) на Европейския съюз (ЕС) и с национални средства.

Общият размер на средствата, които могат да бъдат предоставени по процедурата чрез директно предоставяне на безвъзмездна финансова помощ, е до 3 168 444,60 лв. (три милиона сто шестдесет и осем хиляди четиристотин четиридесет и четири лева и шестдесет стотинки), от които финансирането за региона в преход (Югозападен регион за планиране) е до 411 897,80 лв. (четиристотин и единадесет хиляди осемстотин деветдесет и седем лева и осемдесет стотинки).

Управляващият орган на ПОС 2021-2027 г. си запазва правото да не предостави изцяло посочената сума, в случай че проектното предложение не отговаря на изискванията на условията за кандидатстване или в случай че предвидените за изпълнение дейности по проекта изискват по-малък финансов ресурс.

Посоченият общ размер на безвъзмездната финансова помощ (БФП) по процедурата може да бъде увеличаван при наличие на финансов ресурс по приоритета и/или по ЕФРР, без изменение на условията за кандидатстване.

**9.** **Минимален (ако е приложимо) и максимален размер на безвъзмездната финансова помощ за конкретен проект:**

По процедурата няма определен минимален размер БФП за проектното предложение.

Максималният размер на БФП за проектното предложение е до 3 168 444,60 лв., като кандидатът следва да съобрази определения в раздел 8 на настоящите условия за кандидатстване максимален размер на БФП за съответния район.

Максималният размер на допустимите разходи, за които може да бъде предоставена БФП за проектното предложение, включва всички допустими разходи за изпълнение на проекта, вкл. непреките разходи за организация и управление, за видимост, прозрачност и комуникация и за подготовка на документация за възлагане на обществени поръчки, съгласно изискванията на раздел 14 от *Условията за кандидатстване*.

Управляващият орган има право да увеличава одобрения в проектното предложение бюджет по реда на глава шеста от Условията за изпълнение по настоящата процедура.

**10. Процент на съфинансиране[[2]](#footnote-3):**

Процентът на съфинансиране на БФП по процедурата за по-слабо развитите региони е както следва: средствата от ЕФРР са в размер на 85% и националното съфинансиране е в размер на 15%.

Процентът на съфинансиране на БФП по процедурата за региона в преход е както следва: средствата от ЕФРР са в размер на 70% и националното съфинансиране е в размер на 30%.

По процедурата могат да се предоставят до 100% от максималния размер на допустимите разходи.

**11. Допустими кандидати:**

**Допустим кандидат** по процедурата е Агенция „Пътна инфраструктура“ (АПИ) при Министерство на регионалното развитие и благоустройството. АПИ е юридическо лице на бюджетна издръжка към министъра на регионалното развитие и благоустройството, отговарящо за цялостното управление на републиканската пътна мрежа.

Допустимостта на кандидата е определена съгласно правомощията му, регламентирани в националното законодателство и съобразно мерките и дейностите, предвидени за изпълнение в настоящата процедура.

Съгласно чл. 29 от Закона за пътищата, АПИ поддържа републиканските пътища съобразно транспортното им значение, изискванията на движението и опазването на околната среда. Съгласно чл. 30, ал. 1 на същия закон агенцията осъществява дейностите по изграждането, ремонта и поддържането на републиканските пътища.

**12. Допустими партньори (ако е приложимо):**

По настоящата процедура партньорство е недопустимо.

**13. Дейности, допустими за финансиране:**

Дейностите, предвидени за изпълнение следва да водят до постигането на целите на процедурата и да са в съответствие с принципа за „ненанасяне на значителни вреди[[3]](#footnote-4)“.

Проектът следва да допринася за постигането на специфична цел „Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване” на приоритет 3 „Биологично разнообразие“ на ПОС 2021-2027 г. и целите на процедурата.

Допустими за финансиране са следните дейности, които кандидатът описва и обосновава в проектното предложение:

**13.1.** **Подготвителни и съпътстващи дейности –** подготовка на проектното предложение, вкл. проучвания и изготвяне на аналитични документи, съгласувателни и координационни процедури, определяне на основни технически параметри по отношение на планираните СМР (извън дейностите по подготовка на документации за обществени поръчки, които са част от дейността по т. 13.3); провеждане на процедури и подготовка на документация, с цел издаване на административни актове по законодателството за околна среда; подготовка на консолидирана документация за климатична устойчивост, при изграждане на нови съоръжения съгласно Приложение № 6 към Условията за кандидатстване – Структура и насоки за изготвяне на консолидирана документация за доказване на климатична устойчивост и Приложение № 7 – Контролни листове за извършване на проверка относно климатична устойчивост на постъпилите проектни предложения по Програма „Околна среда 2021-2027 г., както и Методическите указания за подготовка на консолидирана документация за доказване на климатична устойчивост (вкл. смекчаване изменението на климата и адаптиране към изменението на климата) на проектните предложения по Програма „Околна среда 2021-2027 г.“ (https://www.eufunds.bg/bg/opos/node/12996).

**13.2.** **Основни дейности:**

13.2.1. Проектиране и авторски надзор;

13.2.2. Изграждане/ремонт на дефрагментационни съоръжения, насочващи огради и мрежи, и/или еднократно осигуряване на прочистване с цел осигуряване на проходимост на съоръжението за преминаване на целевите видове в избрани участъци от съществуващата пътна мрежа. Допустими са и съпътстващи дейности, свързани със СМР, като например земни, пътни, асфалтови работи при изграждане/ремонт на съоръжения (при открит способ), дейности по защита и опазване на съществуваща инженерна инфраструктура; организация на движение и ограничителни системи при изграждане на нови съоръжения.

Определените (чрез начална и крайна точка) целеви пътни участъци, конкретните места на интервенция (посочени с географски координати), типът дефрагментационно съоръжение и приложимите за него мерки са определени в резултат от извършени предварителни терени проучвания и са детайлно посочени в Приложение № 5 от Условията за изпълнение - „Целеви участъци, мерки, локации“.

**ВАЖНО:** Дейностите следва да бъдат изпълнявани само в защитените зони и в пътните участъци, посочени в Приложение № 5 от условията за изпълнение, и да са съобразени изцяло с посочените в Приложение № 5 от условията за изпълнение дефрагментационни съоръжения и приложимите за тях мерки.

След сключване на АДБФП, на етапа на изпълнение на проекта, в случай че въз основата на проведени допълнителни теренни проучвания, от страна на УО на ПОС 2021-2027 г., бъдат определени и други места, допустими за интервенция и за изпълнение на мерки за изграждане и/или ремонт на дефрагментационни съоръжения, УО ще предостави на бенефициента обновения списък, като бенефициентът има право да подаде искане за изменение на АДБФП с цел изпълнение на мерките, включени в него (като по този начин се актуализира и Приложение № 5 към условията за изпълнение). Искането ще се разглежда по реда на условията за изпълнение и с бенефициента ще се подпише допълнително споразумение към АДБФП по реда на глава 6 от същите, което не налага изменение на условията за кандидатстване.

13.2.4. Консултантски услуги, съгласно чл. 166 от ЗУТ.

**13.3.** **Организация и управление, видимост****,** **прозрачност и комуникация и подготовка на документации за възлагане на обществени поръчки.**

**13.3.1. Организация и управление –** включва организиране и обезпечаване работата на екипа за управление на проекта (възнаграждения, осигуровки и командировъчни разходи), осигуряване на необходимите консумативи, материали и оборудване за администриране на проекта.

Бенефициентът е пряко отговорен за управлението на проекта и осигуряване качественото изпълнение на заложените дейности. Той следва да предвиди достатъчно механизми за взаимодействие между членовете на екипа за управление на проекта при изпълнение на задачите и отчитане на работата, с цел осигуряване на вътрешна оценка и контрол, както и за мониторинг на напредъка по проекта и предприемането на корективни мерки, при необходимост.

Членовете на екипа могат да бъдат вътрешни за организацията служители, както и външни експерти, на които е възложено изпълнение на дейностите по организация и управление по реда на ЗОП. Това следва да бъде изрично упоменато в проектното предложение.

Кандидатът следва да осигури ясна организационна структура за управление на проекта, в която са включени ръководител на проекта и членове с посочени задачи и изисквания за необходимата квалификация и отговорности на всеки отделен член. Членовете на екипа за управление следва да покриват функции като подготовка на документите, необходими за извършване на плащания и за верификация на разходите, мониторинг и докладване, изпълнение на мерки за видимост, прозрачност и комуникация, съхранение на документите по проекта, както и функции по координация на дейностите по проекта. Членове на екипа за управление могат да съвместяват различни функции, с изключение на такива, при които едната от съвместяваните позиции е с контролни функции спрямо другата.

Предвидената организационна структура следва да гарантира разделение на функциите в екипа, като не е допустимо смесване и припокриване на функциите и задачите, както между отделните членове в екипа за управление, така и с външни изпълнители по проекта.

**13.3.2. Видимост, прозрачност и комуникация**

Дейностите за видимост, прозрачност и комуникация трябва да отговарят на условията и изискванията, описани в Дял IV, глава III „Видимост, прозрачност и комуникация“ на Регламент (ЕС) 2021/1060. В тази връзка, конкретният бенефициент има задължение при дейностите за комуникация, видимост и прозрачност да указва произхода на финансирането чрез поставяне на емблемата на ЕС в съответствие с посочените технически характеристики съгласно чл. 47 и Приложение IX от Регламент (ЕС) 2021/1060, налични на следния линк: <https://ec.europa.eu/regional_policy/en/information/logos_downloadcenter/>.

Правилата на ЕК за комуникация и видимост за периода 2021-2027 г., логото на Програма „Околна среда“ 2021-2027 г. и примерна бланка могат да бъдат изтеглени от следния линк: <https://www.eufunds.bg/bg/opos/node/14311>.

При изпълнение на дейностите за видимост, прозрачност и комуникация съгласно чл. 50 от Регламент (ЕС) 2021/1060 конкретният бенефициент следва:

- да публикува на уебсайта си, и на сайтове в социални медии, кратко описание на проекта, пропорционално на равнището на подкрепата, неговите цели и резултати, като откроява финансовата подкрепа от Съюза;

- да включва по видим начин текст, подчертаващ подкрепата от Съюза, в документите и комуникационните материали, свързани с изпълнението на проекта и предназначени за обществеността или за участниците;

- да поставя устойчиви табели или табла, ясно видими за обществеността, на които се откроява емблемата на Съюза в съответствие с техническите характеристики, посочени в приложение IX, веднага щом започне физическото изпълнение на проекта, включващи физически инвестиции, или инсталирането на закупеното оборудване, с общ размер на разходите над 500 000 евро.

Следва да се има предвид, че Управляващият орган на ПОС 2021-2027 г. не съгласува мер-ките за видимост, прозрачност и комуникация по време на изпълнението на проекта, а единствено следи за тяхното прилагане.

Съгласно чл. 49, пар. 6 от Регламент (ЕС) 2021/1060, във връзка с чл. 22, ал. 2 и 3 от условията за изпълнение, бенефициентите следва да предоставят при поискване на институциите, органите, службите и агенциите на ЕС материалите за осигуряване на комуникация и видимост, като предоставят на ЕС безвъзмезден, неизключителен и неотменим лиценз за използването на тези материали и всички вече съществуващи права, свързани с тях, съгласно приложение IX от същия Регламент.Това следва да бъде съобразено при подготовка на документацията за възлагане на дейностите и при сключване на договорите с изпълнители.

**ВАЖНО!** Дейностите за видимост, прозрачност и комуникация са задължителни за включване в проектното предложение.

**След изпълнение на проекта бенефициентите предоставят на УО на програмата резюме на доклад за неспециалисти (приложение № 6 към Условията за изпълнение) по процедурата, което се публикува за сведение на широката общественост от бенефициента на неговата интернет страница и от Управляващия орган – на страницата на програмата в Единния информационен портал –** [**www.eufunds.bg**](http://www.eufunds.bg)

**13.3.3. Подготовка на документации за възлагане на обществени поръчки**

Дейностите за подготовка на документации за обществени поръчки, независимо от това дали се реализират преди сключването на АДБФП, са част от дейност „Организация и управление, мерки за видимост, прозрачност и комуникация и подготовка на документации за възлагане на обществени поръчки“ и съответно разходът се отнася към бюджетен ред „Непреки разходи“, за които се прилага съответният процент съгласно раздел 14.3 от условията за кандидатстване.

На етапа на кандидатстване за всички дейности (които се предвижда да бъдат реализирани от външен изпълнител) с изключение на дейностите по т. 13.3, трябва да бъдат обявени обществените поръчки по реда на ЗОП (вкл. по реда на чл. 114 от Закона), което се доказва с линк/-ове към ЦАИС ЕОП. Това изискване не се прилага за дейностите по организация и управление, видимост, прозрачност и комуникация и подготовка на документации за възлагане на обществени поръчки.

Ако основна дейност предвижда да бъде планирана като една обществена поръчка за проектиране и строителство /инженеринг/, е необходимо за тази поръчка да бъде стартирано възлагането или същата да бъде обявена на етапа на кандидатстване.

Ако основната дейност за СМР (при ново изграждане на дефрегментационни съоръжения) не предвижда да бъде планирана в обхвата на една обществена поръчка за проектиране и строителство /инженеринг/, а като отделни процедури или възлагания по реда на ЗОП, като строителството се възлага на база изготвения проект, е необходимо на етапа на кандидатстване да бъде стартирано първо възлагането или обявяването на процедурата за обществена поръчка за услугата, свързана с проектиране.

**13.5.** **Видове недопустими дейности**

- дейности по подобряване на природозащитното състояние на защитени видове чрез увеличаване на свързаността на местообитанията им **извън** посочените в Приложение № 5 от условията за изпълнение;

ВАЖНО: Дейностите следва да бъдат изпълнявани само в защитените зони и в пътните участъци, посочени в Приложение № 5 от условията за изпълнение, и да са съобразени изц-ло с посочените в Приложение № 5 от условията за изпълнение дефрагментационни съоръжения и приложимите за тях мерки. След сключване на АДБФП, на етапа на изпълнение на проекта, в случай че въз основата на проведени допълнителни теренни проучвания, от страна на УО на ПОС 2021-2027 г., бъдат определени и други места, допустими за интервенция и за изпълнение на мерки за изграждане и/или ремонт на дефрагментационни съоръжения, УО ще предостави на бенефициента обновения списък, като бенефициентът има право да подаде искане за изменение на АДБФП с цел изпълнение на мерките, включени в него (като по този начин се актуализира и Приложение № 5 към условията за изпълнение). Искането ще се разглежда по реда на условията за изпълнение и с бенефициента ще се подпише допълнително споразумение към АДБФП по реда на глава 6 от същите, което не налага изменение на условията за кандидатстване.

- дейности които не са свързани с целта на процедурата;

- всякакви дейности от търговски и/или друг характер, генериращи печалба за кандидата;

- дейности за одит на проекта;

- дейности, нарушаващи правилата за държавни помощи;

- дейности за закупуване на активи - втора употреба;

- дейности извън обхвата на процедурата и такива, непопадащи в обхвата на Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд;

- дейности, които са били част от операция, подлежаща на преместване съгласно член 66 от Регламент (ЕС) 2021/1060, или които биха представлявали прехвърляне на производствена дейност в съответствие с член 65, параграф 1, буква „а“ от Регламент (ЕС) 2021/1060;

- дейности, за изпълнението на които вече е било предоставено финансиране със средства от Европейските фондове при споделено управление (ЕФСУ) или чрез други фондове и инструменти на Европейския съюз, както и с други публични средства, различни от тези на бенефициента.

Управляващият орган има правото в процеса на оценка да отстрани недопустими дейности, както и дейности, които са свързани с недопустими разходи.

**14. Категории разходи, допустими за финансиране**[[4]](#footnote-5)**:**

При предоставяне на безвъзмездна финансова помощ по настоящата процедура ще бъдат взети под внимание само допустимите разходи съгласно изискванията на Глава пета „Финансово управление и контрол“ от ЗУСЕФСУ и действащите подзаконови нормативни актове на Министерския съвет, които не противоречат на същия Закон, разпоредбите на Регламент № 2021/1060, Регламент № 2021/1058, Регламент (ЕС, Евратом) 2024/2509 и приложимото национално законодателство за финансовата рамка 2021 – 2027 г. детайлно описани по-долу.

Бюджетът във Формуляра за кандидатстване представлява както предварителна оценка на очакваните разходи, така и максимален размер на допустимите разходи и трябва точно да отговаря на стойността, посочена в проекта. Стойността на допустимите разходи трябва да се основава на европейското и българското законодателство, да се базира на нормативно определени размери или на реални пазарни цени и да е в съответствие с предвижданите за финансиране дейности.

**14.1. Нормативна уредба**

Разходите, допустими за финансиране в рамките на настоящата процедура чрез директно предоставяне на безвъзмездна финансова помощ, трябва да отговарят на разпоредбите на:

- Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите прави-ла за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика;

- Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд;

- Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза;

- Закон за управление на средствата от Европейските фондове при споделено управление (ЗУСЕФСУ);

- Постановление № 86 на Министерския съвет от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г. (ПМС № 86/01.06.2023 г.);

- Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021-2027 г. (ПМС № 23/2023 г.);

- Наредба № H-5 от 29 декември 2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключва-не на счетоводната година по програмите.

- Закон за обществените поръчки и подзаконовите нормативни актове по прилагането му.

Относно третирането на ДДС са приложими указанията на МФ, Приложение № 7 към условията за изпълнение

**14.2. Общи условия за допустимост на разходите по процедурата**

Бюджетът на проектното предложение може да съдържа освен допустими разходи, които кандидатът планира да извърши след одобрението на проектното предложение, така и допустими разходи, които вече е направил преди подаването му във връзка с изпълнението на дейности по проекта, които са извършени в срока на допустимост на разходите и които не са финансирани със средства от ЕФСУ или чрез други инструменти на ЕС, както и с други публични средства, различни от тези на бенефициента.

Разходите по процедурата се считат за допустими, ако са налице условията за допустимост на разходите, определени в чл. 57, ал. 1 от ЗУСЕФСУ.

Допустимите разходи следва да се отнасят за дейности, попадащи в обхвата на подкрепата, оказвана от ЕФРР, в съответствие с описаното в Регламент (ЕС) 2021/1058 и да са извършени по отношение на дейности, допустими за финансиране по настоящата процедура. Съгласно Регламент (ЕС) 2021/1060, за да са допустими за финансиране, разходите трябва да са платени от бенефициента между 1 януари 2021 г. и 31 декември 2029 г.

При спазване на съображение 43 от преамбюла на Регламент (ЕС) 2021/1060 и чл. 54, изр. второ от Регламент (ЕС) 2021/1060, за непреките разходи се прилага процент на единна ставка към допустимите преки разходи по проекта, изчислена през програмен период 2014-2020 г. Съответният процент се прилага към сумата на всички допустими преки разходи в рамките на безвъзмездната финансова помощ. Непреките разходи включват:

- разходите за организация и управление, свързани с възнагражденията на лицата, ангажирани с функциите по управление/администриране на проекта (вкл. при екип за управление - ръководител, координатор, технически сътрудник, счетоводител и др., независимо дали екипът е сформиран единствено от служители на бенефициента или е смесен – служители на бенефициента и външни за него лица, избрани в съответствие с националното законодателство); разходите за пътни, настаняване и дневни; разходи за външни услуги във връзка с организацията и управлението на одобрения за финансиране проект; други разходи, необходими за администрирането/управлението на проекта (материали, консумативи, оборудване);

- разходите за подготовка на документации за възлагане на обществени поръчки/процедури за избор на изпълнители по реда на глава четвърта от ЗУСЕФСУ и

- разходите за видимост, прозрачност и комуникация, свързани с популяризиране на изпълнението и резултатите от проекта), независимо дали се възлагат на външен за бенефициента изпълнител или са за лица, ангажирани с управлението на проекта, изпълняващи тези функции.

В случай че със съответния процент се надвишава максималният размер на БФП по проекта, преките разходи се намаляват така, че с прилагане на съответния процент непреки разходи към тях да не се надвиши максималната стойност на безвъзмездната помощ, определена съгласно раздел 9 от условията за кандидатстване.

Кандидатът следва да има предвид, че процентните ограничения се налагат върху реално извършените и разплатени допустими разходи, вкл. последващото изплащане на пълния размер на разходите за дейността по организация и управление, видимост, прозрачност и комуникация, подготовка на документации за възлагане на обществени поръчки, зависи от постигането на резултатите от проекта, измерими със съответните индикатори, заложени в проектното предложение. Използването на единна ставка по чл. 55, ал. 1, т. 4 от ЗУСЕФСУ не освобождава бенефициента от задълженията му при изпълнението на всички дейности, включени в проекта, да спазва приложимото европейско и национално законодателство.

**14.3. Предвидени ограничения в размера/стойността на определени категории разходи**

**14.3.1.** В изпълнение на чл. 15 от ПМС № 86/01.06.2023 г., по процедурата се определят следните ограничения в размера за определени категории разходи:

- разходи за проектиране и авторски надзор, съгласно чл. 162 от ЗУТ – до 2% от строителната стойност на обекта[[5]](#footnote-6);

- разходи за консултантски услуги, съгласно чл. 166 от ЗУТ – до 3% от строителната стойност на обекта;

- непредвидените разходи за СМР са допустими в размер до 10% от стойността на разходите за СМР.

**14.3.2.** За подготвителни и съпътстващи дейности максималният размер на разходите е ограничен до 30 000 лв. с ДДС.

**14.3.3.** Непреките разходи са в ограниченията съгласно процента на единна ставка към допустимите преки разходи по проекта, определени по реда на т. 14.2 от настоящите условия за кандидатстване, както следва:

- за група със стойност на БФП под 400 000 лв. – 14%;

- за група със стойност на БФП от 400 001 - 1 000 000 лв. – 10%;

- за група със стойност на БФП от 1 000 001 - 2 500 000 лв. – 9%;

- за група със стойност на БФП от 2 500 001 - 7 000 000 лв. – 4%.

**Важно**! При определяне размера на непреките разходи и разпределянето им по категория региони кандидатът прилага процента на единна ставка към общата стойност на преките допустими разходи за региона в преход и съответно същия процент единна ставка към общата стойност на преките допустими разходи за по-слабо развитите региони. Максималният размер на допустимата безвъзмездна финансова помощ, определен в раздел 8, обхваща общия размер на преките допустими разходи и размера на непреките разходи, изчислен по описания метод.

* 1. **Допустими за финансиране категории разходи**

Допустимите за финансиране по процедурата разходи следва да са групирани и съобразени със следните категории:

**I. РАЗХОДИ ЗА СМР**

**-** Разходи за СМР.

**ІI. РАЗХОДИ ЗА УСЛУГИ**

- Разходи за услуги.

**III. РАЗХОДИ ЗА ТАКСИ**

- Разходи за такси.

**IV. НЕПРЕКИ РАЗХОДИ**

- Разходи за организация и управление, разходи за видимост, прозрачност и комуникация и подготовка на документация за възлагане на обществени поръчки, при прилагане на чл. 55, ал. 1, т. 4. от ЗУСЕФСУ.

**Важно!** При прилагане подхода по чл. 55, ал. 1, т. 4 от ЗУСЕФСУ при определяне размера на непреките разходи и разпределянето им по категория региони, кандидатът прилага процента на единна ставка към общата стойност на преките допустими разходи за региона в преход и съответно същият процент единна ставка към общата стойност на преките допустими разходи за по-слабо развитите региони. Максималният размер на допустимата безвъзмездна финансова помощ, определен в раздел 9, обхваща общия размер на преките допустими разходи и размера на непреките разходи, изчислен по описания метод.

ДДС е допустим разход по процедурата, в случай че се отнася за допустими дейности и не е възстановим. По процедурата се прилагат и Указанията на министъра на финансите – Приложение № 7 към условията за изпълнение.

**14.5. Недопустими разходи**

– разходи, свързани с изпълнението на недопустими дейности по процедурата;

– разходи за одит;

– разходи, извършени в нарушение на правилата за държавни помощи;

– разходи, надхвърлящи нормативно определени максимални размери, както и разходи, надхвърлящи процентните ограничения и/или максималната стойност за тях, включена в условията за кандидатстване;

– разходи за закупуване на превозни средства;

– глоби, финансови санкции и разходи за разрешаване на спорове;

– комисиони и загуби от курсови разлики при обмяна на чужда валута;

– ДДС върху недопустими дейности и възстановим ДДС;

– закупуване на дълготрайни материални активи – втора употреба;

– разходите за гаранции, осигурени от банка или от друга финансова институция;

– лихви по дългове, с изключение на свързани с БФП, предоставени под формата на лихвени субсидии или субсидии за гаранционни такси;

– разходи за финансиране на операции, които операции към момента на избирането им за финансиране от ЕФСУ са били физически завършени или изцяло осъществени преди подаването на проектното предложение за финансиране по програмата от страна на бенефициента, независимо дали всички свързани плащания са направени от бенефициента или не (съгласно чл. 63, параграф 6 от Регламент (ЕС) № 2021/1060);

– разходи, които вече са финансирани със средства от ЕФСУ или чрез други фондове или инструменти на Европейския съюз, както и с други публични средства, различни от тези на бенефициента;

– разходи за дейности, които са били част от операция, подлежаща на преместване съгласно член 66 от Регламент (ЕС) 2021/1060, или които биха представлявали прехвърляне на производствена дейност в съответствие с член 65, параграф 1, буква „а“ от Регламент (ЕС) 2021/1060.

Недопустими за финансиране разходи, неправомерно одобрени и платени от бенефициента, остават за негова сметка и не подлежат на възстановяване**.**

**14.6. Анализ относно остойностяването на дейностите, включени в проектното предложение** (по образец, Приложение № 1 към условията за кандидатстване).

Анализът на остойностяването се изготвя като самостоятелен документ съгласно образеца към условията за кандидатстване, като в него се обосновава как е остойностена всяка една от дейностите. Допустимо е остойностяването на СМР по проекта да се определи на база количествено-стойностна сметка (КСС) по уедрени показатели. В анализа не се включва и дейността по т. 13.3 (организация и управление, видимост, прозрачност и комуникация, и подготовка на документации за възлагане на обществени поръчки), която влиза в състава на непреките разходи и в тази връзка за нея анализ не се представя. С цел определяне на общата стойност на проектното предложение в Приложение № 1 към условията за кандидатстване се попълват само процентът и стойността на непреките разходи. Кандидатът посочва приложимия процент на единната ставка за непреките разходи съгласно посоченото в т. 14.3.3. от настоящите условия в зависимост от БФП на проекта, като изчислява стойността им спрямо този процент и я вписва в бюджета. Не е допустимо изчисляването на сумата за категорията непреки разходи с процент, различен от посочения за стойността на БФП.

В анализа се посочва въз основа на какви документи, други анализи или проучвания са остойностени дейностите и/или каква информация/ минимални технически и/или функционални характеристики, данни/ показатели/ оферти/ извлечение от каталог на производители/доставчици, информация за вече сключени и изпълнени договори със сходни параметри и предмет, пазарни консултации по смисъла на Закона за обществените поръчки (ЗОП), пазарни проучвания и/или проучване в интернет, досегашен опит, калкулативен метод и др. са ползвани при остойностяването и др. (за целите на определяне стойността на дадена дейност е необходимо сравнение на базата на минимум два източника). При позоваване на вече сключени договори с избран/и изпълнител/и на дейности, предмет на проектното предложение, с което се кандидатства, към анализа на остойностяването се прилага копие/я на тези договори или, ако са публично достъпни, се посочва активен линк към тях. Това не освобождава бенефициента от задължението за представяне на анализ на остойностяването за предоставяне на сравнителни данни от минимум две оферти или два други източника за определяне на прогнозната стойност на поръчката. При позоваване на оферти се прилагат самите оферти, при позоваване на извлечение от каталог на производители/доставчици се прилагат извлеченията от каталога или се посочват съответните линкове към продукта. При доказване на стойността на отделна дейност единствено чрез оферти, се изисква същите да са представени от субекти, чийто предмет на дейност е сходен с предмета на представената от кандидата оферта. Това се доказва с референция за изпълнена подобна услуга, извлечение от договор със сходен предмет или публично достъпна информация – интернет сайт с посочени основни дейности на организацията и изпълнени услуги.

В случаите, в които остойностяването е извършено единствено на базата на оферти, се представят минимум две такива от независими източници. При позоваване на досегашен опит/калкулативен метод се прилагат техническите спецификации, количествено-стойностни сметки и др.

Възможно е доказване на стойности по дейности чрез извадка на подобни услуги/доставки от страницата на Агенцията по обществени поръчки (АОП), като се посочват аналогичните характеристики между проведената поръчка със сключен договор и дейностите, предвидени в проектното предложение.

В случаите, в които остойностяването е извършено на базата на оферти, проучвания или извадки от АОП, се представят минимум две независими оферти, които са съпоставими една с друга – такива с подобни технически параметри или естество на услугата, от независими източници. Ако при проверка се установи, че представените оферти са от две свързани по между си или с бенефициента лица, то се изисква да се предоставят такива, които са издадени от независими източници или да се използва друг подход за обосноваване на съответния разход.

„Независими оферти“ са оферти, подадени от лица, които не се намират в следната свързаност помежду си или спрямо кандидата:

а) лица, едното от които участва в управлението на дружеството на другото;

б) съдружници;

в) лица, които съвместно контролират пряко трето лице;

г) лица, които участват пряко в управлението или капитала на друго лице, поради което между тях могат да се уговарят условия, различни от обичайните;

д) едното лице притежава повече от половината от броя на гласовете в общото събрание на другото лице;

е) лицата, чиято дейност се контролира пряко или косвено от трето лице – физическо или юридическо;

ж) лицата, едното от които е търговски представител на другото.

В случаите когато остойностяването се доказва само с оферти, в анализа на остойностяване-то е възможно да се посочи и процент на допълнителни разходи (ако такива са налични), които може да включват транспортни разходи, управленски разходи и/или друго, като изрично следва да е посочена тяхната стойност или процент от действителните разходи с обосновка за приетия процент и необходимостта от прилагането му.

Задължително към всеки анализ на остойностяване следва да съдържа в поле „Забележка“ описателна част за принципите, които са използвани при определяне на стойността на отделна дейност: защо и как е определена стойността на дейността, коя сума е приета – средноаритметична или по-ниската стойност на услугата/доставката, какви обстоятелства са отчетени или следва да се отчитат при остойностяване на всяка конкретна дейност, друго по преценка на кандидата.

Анализът на остойностяването следва да обосновава избора на най-доброто съотношение между размера на исканата БФП, предвидените дейности и постигането на поставените цели, при задължително спазване принципа на добро финансово управление (икономичност, ефикасност и ефективност), дефиниран в Регламент (ЕС, Евратом) 2024/2509.

В анализа на остойностяването кандидатът следва да опише логиката на разпределяне на съответния разход по региони от ниво NUTS 2 в зависимост от местонахождението на инвестициите и/или по негова преценка според спецификата на разхода при стриктно спазване на въведените в условията за кандидатстване ограничения по отношение финансовия ресурс за ЮЗР.

Структурата на анализа следва последователността на дейностите, посочена в секция „План за изпълнение/Дейности по проекта“ от формуляра за кандидатстване в ИСУН. Номерацията и наименованието на дейностите, посочени в анализа следва да са идентични с тези, посочени в секция „План за изпълнение/Дейности по проекта“ на формуляра в ИСУН, като се сумира и посочва на ред „Общо“ и общата стойност на проектното предложение.

**14.7. Авансови плащания**

Бенефициентът има право да получи авансово плащане, като максималният размер на авансовото плащане не може да надвишава 20% от стойността на безвъзмездната финансова помощ, след сключване на АДБФП.

Авансът се изплаща както следва:

а) авансово плащане в размер до 5% (пет процента) от безвъзмездната финансова помощ за проекта е допустимо за плащане след сключване на АДБФП;

б) остатъкът до определения размер на аванса е допустим за плащане след сключване на по-не един договор по реда на Закона за обществените поръчки за изпълнение на основна дейност, по т. 13.2 от раздел 13 на настоящите условия;

в) допустимо е изплащането на аванса и еднократно, в пълен размер, след изпълнение на гореописаните условия по т. „а“ и т. „б“, т.е. след сключване на АДБФП и след сключване на поне един договор с изпълнител за дейност по т. 13.2. от раздел 13 на настоящите условия.

Авансовите плащания следва да бъдат посочени във формуляра за кандидатстване съгласно указанията на Приложение № 2 към условията за кандидатстване. Срокът и условията за извършване на авансово плащане са определени в Условията за изпълнение. В съответствие с чл. 60, ал. 2 от ЗУСЕФСУ, списък на писмените доказателства, които бенефициентът прилага към искането си за извършване на съответното плащане е приложен към Условия за изпълнение (Приложение № 2 „Писмени доказателства, специфични за процедурата“ към условията за изпълнение).

1. **Допустими целеви групи (ако е приложимо):**

Общини, неправителствени организации, областни администрации, населението в страната

**16. Приложим режим на минимални/държавни помощи:**

Определение на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държавата-членка, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на Европейския съюз. По правило предоставянето на държавни помощи е забранено като изключенията от тази забрана са нормативно уредени. Предоставянето на безвъзмездна финансова помощ се извършва в съответствие с европейското и национално законодателство в областта на държавните помощи. Съгласно правилата за държавни помощи, ако финансирането бъде определено като неправомерна и несъвместима държавна помощ, то следва да бъде възстановено от бенефициента заедно с лихва за периода на неправомерно ползване.

Едно от условията, които трябва да бъдат изпълнени, за да бъдат приложени правилата за държавни помощи при предоставянето на държавни ресурси, е получател на помощта да е „предприятие“ съгласно конкурентното право. „Предприятие” по смисъла на чл. 107 от ДФЕС е всяка структура, ангажирана със стопанска дейност[[6]](#footnote-7), независимо от правния ѝ статут и начина ѝ на финансиране. Съгласно практиката на Съда, „предприятия“ по смисъла на конкурентното право са всички субекти, упражняващи икономическа дейност, в това число и носители на публична власт, когато дейността им е свързана с предлагане на стоки/услуги на пазара. За преценката дали едно лице оперира като „предприятие“ е без значение правният статут по националното право и начинът му на финансиране. Когато дейността е свързана с упражняване на властнически правомощия, тя няма икономически характер и следователно за нея са неприложими правилата за държавни помощи.

Целта на процедурата е да се подобри природозащитното състояние на видовете влечуги определени в мярка 68 от Националната рамка за приоритетни действия-шипоопашата костенурка, шипобедрена костенурка, ивичест смок, каспийска костенурка, пъстър смок, леопардов смок чрез увеличаване на свързаността на местообитанията им (изграждане на зелена инфраструктура).

Конкретен бенефициент по процедурата е Агенция „Пътна инфраструктура“ (АПИ) към Министерство на регионалното развитие и благоустройството. Съгласно чл. 21, ал. 2 от Закона за пътищата (ЗП) и чл. 2, ал. 1 от Правилника за структурата, дейността и организацията на работа на Агенция „Пътна инфраструктура“, тя е юридическо лице на бюджетна издръжка към министъра на регионалното развитие и благоустройството, със седалище в София и със специализирани звена-областни пътни управления, Национално тол управление и Институт по пътища и мостове, отговаряща за цялостното управление на републиканската пътна мрежа. Агенцията осъществява своята дейност в интерес на обществото и в съответствие с Конституцията, международните договори и другите нормативни актове при спазване принципите на законност, предвидимост, публичност и прозрачност, достъпност, отговорност и отчетност, ефективност, субординация и координация, обективност и безпристрастност.

Републиканските пътища към момента се управляват само от държавата чрез АПИ и няма стопански оператор, на когото да е възложена тяхната експлоатация. Съгласно чл. 19 от ЗП, агенцията отговаря за управлението на републиканските пътища. По силата на разпоредбите на ЗП при управлението на пътищата, в това число реконструкцията, изграждането на нови такива, както и организирането и осъществяването на защитата на пътищата, включително на пътните съоръжения[[7]](#footnote-8) АПИ действа в качеството си на публичен орган. Самото управление (в това число ремонта и поддържането) на пътищата включва и организирането, възлагането, финансирането и контрола на дейностите, свързани непосредствено с проектирането, изграждането, управлението, ремонта и поддържането на пътищата, както и организирането и осъществяването защитата на пътищата, включително на пътните съоръжени

я и на принадлежностите на пътя.

Съгласно чл. 29 от ЗП, АПИ поддържа републиканските пътища съобразно транспортното им значение, изискванията на движението и опазването на околната среда, а според чл. 30, ал. 1 от закона, агенцията осъществява дейностите по изграждането, ремонта и поддържането на републиканските пътища. Републиканските пътища, които ще се финансират по процедурата, са изключителна държавна собственост, т.е. при управлението на пътищата АПИ действа в качеството си на публичен орган. Тя е част от структурата на изпълнителната власт и изпълнява държавните функции в областта на управлението на пътищата по Републиканската пътна мрежа. Съгласно т. 17 от Известие на Комисията относно понятието за държавна помощ, чл. 107, параграф 1 от ДФЕС не се прилага, когато държавата действа „при упражняване на публични правомощия“ или когато публичноправни субекти действат в качеството си на „публични органи“. Може да се смята, че даден субект действа при упражняване на публична власт, когато въпросната дейност е задача, която е част от основните функции на държавата или е свързана с тези функции по естеството си, целта си и правилата, на които се подчинява.

По настоящата процедура се предвижда финансирането на дейности по изграждане и/или ремонт (модифициране) на съществуващи дефрагментиращи съоръжения, като например проходи за влечуги, както и насочващи огради и мрежи в пътни участъци. Определените (чрез начална и крайна точка) пътни участъци, конкретните места на интервенция (посочени с географски координати), типа дефрагментационно съоръжение и приложимите за него мерки са определени в резултат от извършени предварителни терени проучвания и са изчерпателно посочени в Приложение № 5 от Условията за изпълнение - „Целеви участъци, мерки, локации“. Посочените дейности ще бъдат изпълнявани само в защитените зони определени в обхвата на мярка 68 от Националната рамка за приоритетни действия за НАТУРА 2000. По процедурата е допустимо и еднократно осигуряване на прочистване на съществуващите съоръжения от наноси, земни и/или скални маси с цел осигуряване на проходимост на съоръжението за преминаване на целевите видове в избраните участъци от съществуващата пътна мрежа.

По процедурата са допустими и съпътстващи дейности, свързани със СМР, като например земни, пътни, асфалтови дейности при изграждането и/или реконструкцията на съоръжения при открит способ. Също така по процедурата ще бъдат допустими и разходи по обезопасяване на съществуваща инженерна инфраструктура при извършване на СМР.

Републиканската пътна инфраструктура върху която ще се интервенира по процедурата не е предмет на търговска експлоатация. Тя е държавна собственост и е достъпна за публично ползване по честен и недискриминационен начин. Съгласно т. 203 от Известие на Комисията относно понятието за държавна помощ, посочено в чл. 107, параграф 1 от Договора за функциониране на ЕС, публичното финансиране на инфраструктура, която не е предназначена за търговска експлоатация по принцип е изключено от прилагането на правилата за държавна помощ. В съответствие с чл. 10 от ЗП, за преминаване по републиканските пътища, които са включени в трансевропейската пътна мрежа, както и такива, които са извън нея или по техни участъци, Министерският съвет може да въвежда само една от следните такси за определена категория пътни превозни средства: такса за ползване на пътната инфраструктура - винетна такса и такса за изминато разстояние - ТОЛ такса. В Република България се събира такса за ползване на пътната инфраструктура, т.нар. „винетна такса“, съгласно Закона за пътищата, като тарифата се определя с наредба на Министерски съвет. В тази връзка следва да се има предвид, че в общия случай пътищата, предоставени за обществено ползване, се считат за обща инфраструктура и публичното им финансиране не попада в приложното поле на правилата за държавни помощи. В този смисъл е и посоченото в т. 220 от Известие на Комисията относно понятието за държавна помощ съгласно член 107, параграф 1 от Договора за функциониране на ЕС. С цел да се избегне кръстосано субсидиране и за да се гарантира спазване на изискванията на т. 212 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз при изпълнението на проекта бенефициента се задължава да води разделна счетоводна отчетност. Това ще бъде проследявано и ще се гарантира чрез ясно разделяне на счетоводните сметки – бенефициентът ще следва да води счетоводна отчетност, която позволява да се осигури ясно разделяне между извършваната от него стопанска дейност (включително по отношение на приходите и източниците на финансиране) и дейностите, включени в проектното предложение. С подписването на АДБФП, бенефициентът ще поеме задължение да осчетоводява надлежно извършените разходи по проекта в специално обособена аналитичност в счетоводната си система. Управляващият орган на ПОС 2021-2027 г. ще контролира спазването на това задължение от страна на бенефициента в рамките на извършваните от него управленски проверки.

Бенефициентът ще бъде задължен да не допуска средства или активи, придобити при изпълнението на проекта, да бъдат предоставяни на трети лица или използвани за извършване на икономическа дейност, в нарушение на правилата за държавни помощи. Управляващият орган на ПОС 2021-2027 г. ще контролира спазването на това задължение от страна на бенефициента в рамките на извършваните от него управленски проверки.

На ниво изпълнител подпомагането по процедурата също не представлява държавна помощ. Предвидените в настоящата процедура дейност, ще бъдат извършвани от конкретния бенефициент по процедурата или от изпълнител/изпълнители, определен/определени чрез провеждане на състезателни, прозрачни, недискриминационни и безусловни процедури по смисъла на параграф 89-96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/С 262/01).

Управляващият орган на ПОС 2021-2027 г. ще контролира спазването на това задължение от страна на бенефициента в рамките на извършваните от него управленски проверки. Управляващият орган на ПОС 2021-2027 г. осъществява последващ контрол за спазване на законодателството в областта на обществените поръчки и правилата по глава четвърта от ЗУСЕФСУ от страна на бенефициентите/партньорите по програмата, включително за спазване на принципите за равнопоставеност и недопускане на дискриминация, свободна и лоялна конкуренция, публичност и прозрачност. Възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите. Не се разрешава предоставяне на нова държавна помощ на предприятие, което не е изпълнило решение на Европейската комисия и не е възстановило изцяло неправомерна и несъвместима държавна помощ или неправилно използвана държавна помощ. Предоставянето на държавна помощ, която не отговаря на всички изисквания на приложимия режим по държавни помощи, представлява неправомерна държавна помощ, което от своя страна е основание за нейното възстановяване. В съответствие с чл. 57, ал. 1, т. 8 от ЗУСЕФСУ, разходите на бенефициентите, които не са съобразени с приложимите правила за предоставяне на държавни помощи, не са допустими за финансиране от ПОС 2021-2027 г. и няма да им бъдат възстановявани от програмата.

За да се гарантира реализирането на процедурите в режим „непомощ“, Управляващият орган на ПОС 2021-2027 г. е разработил в своите Системи за управление и контрол и Процедурен наръчник за 2021-2027 г. контролни механизми, които прилага в рамките на извършваните от него управленски проверки – документални и проверки на място (при спазване на принципа на разделение на функциите), с които ще се следи и доказва липсата на държавна помощ при изпълнението на проекта.

Съблюдаването на правилата за допустимост на разходите е обект на проверка от Управляващия орган на етапа на тяхната верификация. Съгласно чл. 70, ал. 1, т. 2 от ЗУСЕФСУ, за нарушаване на правилата за държавната помощ по смисъла на чл. 107 от Договора за функционирането на Европейския съюз на бенефициентите се налагат финансови корекции. В случай че Управляващият орган на ПОС 2021-2027 г. или друг компетентен орган установи нарушения и неправомерно отпускане на държавни помощи от страна на бенефициентите, последните следва да осигурят възстановяване на всички изплатени суми, ведно с лихва, определена по реда на приложимото законодателство за държавни помощи.

Допълнителна информация относно приложимото законодателство в областта на държавни-те помощи може да бъде открита на интернет страницата на Министерство на финансите (http://stateaid.minfin.bg/).

**17. Хоризонтални принципи**[[8]](#footnote-9)**:**

Процедурата се провежда при спазване на принципите на чл. 2, ал. 1 от ЗУСЕФСУ – равнопоставеност и недопускане на дискриминация, публичност и прозрачност, спазване на основните права, устойчиво развитие, опазване на околната среда.

Изпълнението на дейностите по настоящата процедура следва да бъде съобразено със следните хоризонтални принципи съгласно и чл.9 от Регламент (ЕС) 2021/1060:

1. Устойчиво развитие;

2. Равни възможности и недопускане на дискриминация;

3. Равенство между половете.

При подготовката на Условията за кандидатстване УО на ПОС 2021-2027 г. предприе действия, гарантиращи спазване на Хартата на основните права на ЕС и на Конвенцията на ООН за правата на хората с увреждания. При преглед на Насоките за прилагане на Хартата на основните права на ЕС от органите по управление, контрол и одит на програмите, съфинансирани със средства от Европейския фонд за регионално развитие (ЕФРР), Европейския социален фонд+ (ЕСФ+), Кохезионния фонд (КФ), Фонда за справедлив преход (ФСП), Европейския фонд за морско дело и рибарство и аквакултури (ЕФМДРА), фонд „Убежище и миграция“ (ФУМ), фонд „Вътрешна сигурност“ (ФВС) и Инструмента за финансова подкрепа за управлението на границите и визовата политика (ИФПУГВП) за програмен период 2021-2027 г., съответно към Насоките за прилагане на Конвенцията на ООН за правата на хората с увреждания от органите по управление, контрол и одит на програмите, съфинансирани със средства от Европейския фонд за регионално развитие (ЕФРР), Европейския социален фонд+ (ЕСФ+), Кохезионния фонд (КФ), Фонда за справедлив преход (ФСП), Европейския фонд за морско дело, рибарство и аквакултури (ЕФМДРА), фонд „Убежище и миграция“ (ФУМ), фонд „Вътрешна сигурност“ (ФВС) и Инструмента за финансова подкрепа за управлението на границите и визовата политика (ИФПУГВП) за програмен период 2021-2027 г. и контролните листове към тях, е установено, че приложими за процедурата са принципите по чл. 2, ал. 1 от ЗУСЕФСУ – за равнопоставеност в процеса на кандидатстване, недопускане на дискриминация, публичност и прозрачност на финансирането, устойчиво развитие и опазване на околната среда и в частност подобряване природозащитното състояние на типове природни местообитания. Изискванията, заложени в процедурата по отношение на процеса на кандидатстване и последващо изпълнение на дейностите, гарантират спазването на правата, посочени в Хартата на основните права на ЕС и Конвенцията на ООН за правата на хората с увреждания.

Дейностите по проекта съобразяват принципа за ненанасяне на вреди и гарантират устойчивост на вложените инвестиции по отношение на реализираните мерки в резултат от изпълнението на проектите.

**18. Минимален и максимален срок за изпълнение на проекта (ако е приложимо):**

Максималният срок за изпълнение на проекта, който бенефициентът може да посочи в т. 1 на формуляра за кандидатстване в поле „Основни данни“, е 24 (двадесет и четири) месеца, но не по-късно от крайния срок за допустимост на разходите за периода 2021-2027 г., който е 31 декември 2029 г. След изтичане на срока за изпълнение на проекта бенефициентът следва да изготви и внесе искане за окончателно плащане по проекта в рамките на 1 (един) месец.

Изменения по отношение на срока за изпълнение са възможни единствено по реда на глава шеста от условията за изпълнение по процедурата.

Кандидатът следва да има предвид, че съгласно чл. 48, ал. 2 от ЗУСЕФСУ финансирането с безвъзмездна финансова помощ се прекратява едностранно от Ръководителя на Управляващия орган, когато бенефициент не сключи договор с изпълнител до 12 (дванадесет) месеца от изтичането на срока, предвиден за неговото сключване, посочен в поле „Месец за стартиране на дейността“ за съответната дейност. Случаите, при които този срок спира да тече, са определени в чл. 4, ал. 2 от ПМС № 23 от 13.02.2023 г.

**19. Ред за оценяване на концепциите за проектни предложения[[9]](#footnote-10):**

Неприложимо.

**20. Критерии и методика за оценка на концепциите за проектни предложения[[10]](#footnote-11):**

Неприложимо.

**21. Ред за оценяване на проектните предложения:**

Проектното предложение се оценява съгласно съответните разпоредби на Раздел ІІІ „Директно предоставяне на безвъзмездна финансова помощ“ от Глава трета „Предоставяне на безвъзмездна финансова помощ“ на ЗУСЕФСУ, включително чл. 44, ал. 5 от ЗУСЕФСУ и при спазване на разпоредбите на ПМС № 23 от 13.02.2023 г.

Оценката на проектното предложение се осъществява по електронен път, чрез системата ИСУН от Оценителна комисия (ОК), назначена със заповед на Ръководителя на Управляващия орган на ПОС 2021 - 2027 г., на база методика и критерии, одобрени от Комитета за наблюдение на ПОС 2021-2027 г. и посочени в раздел 22 на условията за кандидатстване. Съставът на OK съобразява предмета на процедурата, като членовете и помощник-оценителите притежават необходимата професионална компетентност за изпълнение на задачите и отговарят на изискванията по чл. 17, ал. 2 и 3 от ПМС № 23 от 13.02.2023 г. Оценителната комисия се състои от минимум двама оценители с право на глас.

Оценката се извършва на база методология и критерии, одобрени от Комитета за наблюдение на Програма “Околна среда“ 2021-2027 г. Методологията и критериите не подлежат на изменение по време на провеждане на оценката.

Проектно предложение на конкретния бенефициент не се оценява и процедурата се прекратява по отношение на последния, ако същото не е подадено чрез ИСУН. Оценяването се извършва в срок до три месеца от датата на подаването му или от датата на изтичане на крайния срок за подаването му, посочен в условията за кандидатстване. Този срок спира да тече при изпращане на уведомление за установени нередовности, непълноти и/или несъответствия и искане за тяхното отстраняване.

Оценката на полученото проектно предложение се извършва от оценителна комисия[[11]](#footnote-12), определена със заповед на Ръководителя на Управляващия орган на програмата, като в заповедта се уточнява и разпределението на критериите между отделните оценители. Оценката включва оценка на административно съответствие, на допустимост и на качество. Проверява се дали проектното предложение отговаря на всички критерии, като за всеки критерий се поставя оценка „ДА“, „НЕ“.

При получаване на окончателна оценка „НЕ“ по даден критерий и невъзможност за привеждането на проектното предложение в съответствие с условията за кандидатстване в посочения по-долу шестмесечен срок, същото не се предлага за финансиране и процедурата се прекратява по отношение на конкретния бенефициент съгласно разпоредбите на Закона за управление на средствата от Европейските фондове при споделено управление (ЗУСЕФСУ).

По време на оценката комуникацията с конкретния бенефициент и редакцията на установени неточности по подаденото проектно предложение се извършват електронно, чрез профила на бенефициента в ИСУН, от който е подадено проектното предложение.

В случай че конкретният бенефициентът по процедурата е подал повече от едно проектно предложение в ИСУН, той може писмено да оттегли всички проектни предложения, които счита за несъответстващи на условията за кандидатстване. В този случай OK не разглежда оттеглените предложения. При неоттеглено повече от едно проектно предложение, OК разглежда последното подадено от кандидата по дата и час проектно предложение.

В случаи на установени в процеса на оценка нередовности, непълноти и/или несъответствия на проектното предложение, на конкретния бенефициент се изпраща уведомление през модул „Оценителни сесии“, секция „Комуникация“ в ИСУН, за което той получава съобщение на електронния адрес, посочен при регистрацията за кандидатстване. Допуснатите от конкретния бенефициент нередовности, непълноти и/или несъответствия се отстраняват с оглед постигане на съответствие с методиката и критериите за оценка. В уведомлението задължително се съдържа информация, че неотстраняването им може да доведе до прекратяване на производството по отношение на конкретния бенефициент и се определя разумен срок за представяне на ревизирана проектна документация, който не може да бъде по-кратък от една седмица. По искане на конкретния бенефициент, чрез официална кореспонденция, постъпила в деловодната система на МОСВ, този срок може да бъде удължаван, като съгл. чл. 25, ал. 8 от ПМС № 23/2023 г. той спира да тече до датата на регистрирането на ревизията в ИСУН. Периодът за оценка ведно с исканията за удължаване и със спиранията за отстраняване на установени нередовности, непълноти и/или несъответствия не може да надвишава шест календарни месеца, считано от датата на стартиране на оценката.

В случай че конкретният бенефициент не отстрани в срок нередовност, непълнота и/или несъответствие с изискванията и/или не поиска удължаване, OK повторно изпраща уведомление за установените такива, като определя нов срок за тяхното отстраняване, който не може да бъде по-кратък от една седмица. В случай че конкретният бенефициент повторно не отстрани в срок нередовност, непълнота и/или несъответствие с изискванията на процедурата, производството по предоставяне на БФП по отношение на конкретния бенефициент може да се прекрати на основание чл. 46, ал. 2 от ЗУСЕФСУ.

По отношение на проверката за двойно финансиране, при възникване на съмнение за риск от подобно, се изисква информация от съответния компетентен орган и/или от конкретния бенефициент, от когото се изисква да представи резюмета на проекти или дейности, за които е установен риск от двойно финансиране по образец, предоставен от оценителната комисия.

По отношение на критерий № 3 за качество „Стойността на отделните дейности е определена въз основа на анализа на остойностяването, съгласно изискванията на условията за кандидатстване“ оценителната комисия извършва проверка за съответствие на стойностите в секция „План за изпълнение/ Дейности по проекта“ във Формуляра за кандидатстване и представения в секция „Прикачени документи“ анализ на остойностяването, както и дали анализът на остойностяването е изготвен съгласно указанията на раздел „Категории разходи, допустими за финансиране“ на условията за кандидатстване. В случай на съмнение относно обосноваността на разходите по проекта, ОК може да изиска информация от конкретния бенефициент за лицата, издали документите/ офертите, в следствие на които е направено остойностяването по дейности и да направи допълнителни проверки по отношение на остойностяването на базата на минимум два източника на информация за удостоверяване на стойността за извършване на конкретната дейност.

По преценка на OK или по искане на конкретния бенефициент, по време на оценката на проектното предложение може да бъде организирано провеждането на работни срещи с участие на конкретния бенефициент, на които се обсъждат единствено въпроси, свързани с предоставени на конкретния бенефициент разяснения и указания на OK за отстраняване на непълноти, несъответствия и/или нередовности на проектното предложение.

По иницииране от член на OK и при необходимост по време на оценката е възможно посещение на място с цел запознаване на OK в детайли със спецификите на предвидените в проектното предложение дейности; извършване на проверка за двойно финансиране и др. и добиване на достатъчна увереност за последващо оценяване на съответния критерий, съгласно методиката за оценка по процедурата. За извършеното посещение се изготвя доклад, който става приложение към доклада за оценка на проектното предложение.

Оценяването на проектното предложение приключва с одобрение на доклад за оценка на OK от Ръководителя на Управляващия орган на ПОС 2021 - 2027 г.

При наличие на отрицателен резултат от оценяването, процедурата се прекратява.

При наличие на положителен резултат от оценяването, Ръководителят на Управляващия орган взема решение за предоставяне на безвъзмездна финансова помощ за одобреното проектно предложение, което се обективира в административния договор за предоставяне на безвъзмездна финансова помощ с конкретния бенефициент, съдържащ всички реквизити, посочени в чл. 37, ал. 3 от ЗУСЕФСУ. До конкретния бенефициент се изпраща уведомително писмо, с което същият се уведомява чрез ИСУН за одобрението на проектното предложение, изисква се представянето на документи и информация в оперативен порядък, необходими за изготвян-то на проекта на АДБФП и се определя срок за това.

Процесът, свързан с попълване и подаване на проектното предложение в ИСУН и представянето на допълнителна информация/ документация при оценка на същото, е представен в Ръководството за потребителя за модул „Е-кандидатстване“ в ИСУН: <https://eumis2020.government.bg/bg/s/Default/Manual>.

|  |  |  |  |
| --- | --- | --- | --- |
| **22. Критерии и методика за оценка на проектните предложения:** | | | |
| **№** | **Критерий** | **ДА/НЕ/НП** | **Елементи на проверката** |
| ***Административно съответствие и допустимост*** | | | |
| 1. | Кандидатът е представил всички документи, които се изискват за целите на кандидатстването, като документите, за които е указано, са подписани и приложени във формата, посочен в условията за кандидатстване. |  | Извършва се проверка за съответствие на документите от секция „Прикачени документи“ във Формуляра за кандидатстване, с изискуемите такива съгласно раздел „Списък на документите, които се подават на етап кандидатстване“ от условията за кандидатстване. |
| 2. | Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента. |  | Извършва се проверка на информацията в справката към декларация „Обща“ във Формуляра за кандидатстване в системата ИСУН. При възникване на съмнение за риск от двойно финансиране, се изисква информация от съответния компетентен орган и/или от конкретния бенефициент, от когото се изисква да представи резюмета на проекти или дейности, за които е установен риск от двойно финансиране по образец, предоставен от оценителната комисия. |
| 3. | Дейностите, за които се иска финансиране от програмата, са допустими съгласно условията за кандидатстване. |  | Извършва се проверка на съответствието на дейностите, включени в проекта и посочени в секция „План за изпълнение/ Дейности по проекта“ от Формуляра за кандидатстване в ИСУН, и указанията на раздел „Дейности, допустими за финансиране“ от условията за кандидатстване. |
| 4. | В проектното предложение са заложени индикаторите (показателите) за краен продукт и резултат съгласно условията за кандидатстване и е посочен източникът за тяхното отчитане. |  | Извършва се проверка на съответствието на информацията в секция „Индикатори“ във Формуляра за кандидатстване в ИСУН с изискванията на раздел „Индикатори (показатели)“ от условията за кандидатстване. |
| 5. | Проектът не е бил физически завършен или изцяло осъществен към датата на подаване на проектното предложение от бенефициента, независимо дали всички свързани плащания са направени или не от бенефициента. |  | Извършва се проверка на секция „Е-Декларации“ от Формуляра за кандидатстване в ИСУН. |
| 6. | Обявени са процедури за обществени поръчки за основните дейности по проекта, предвидени за изпълнение от външен изпълнител, съгласно указанията в условията за кандидатстване. |  | Извършва се проверка за съответствие на информацията, представена в секция „Прикачени документи“ във Формуляра за кандидатстване в ИСУН, с указанията на раздел „Списък на документите, които се подават на етап кандидатстване“ от условията за кандидатстване и с информацията, налична в ЦАИС ЕОП.  Основни дейности са всички без дейностите по организация и управление, видимост, прозрачност и комуникация и разработване на тръжни документи. |
| ***Оценка за качество*** | | | |
| 1. | Проектът допринася за постигането на целите на процедурата. |  | Извършва се проверка за съответствие на информацията от секция „Основни данни“ и секция „План за изпълнение/ Дейности по проекта“ във Формуляра за кандидатстване с тази в раздел „Цели на предоставяната безвъзмездна финансова помощ по процедурата и очаквани резултати“, от условията за кандидатстване. |
| 2. | Предвидените дейности са детайлно описани, обоснована е тяхната необходимост за постигане целите на проектното предложение и на заложените индикатори (показатели) за краен продукт и/или резултат съгласно условията за кандидатстване. |  | Извършва се проверка на информацията от секция „План за изпълнение / Дейности по проекта“ във Формуляра за кандидатстване и нейното съответствие с тази от раздел „Цели на предоставяната безвъзмездна финансова помощ по процедурата и очаквани резултати“ и раздел „Индикатори“ от условията за кандидатстване. |
| 3. | Графикът за изпълнение на дейностите е съобразен с технологичния срок за изпълнение на дейностите и където това е приложимо – със срока за външно възлагане. |  | Извършва се проверка на съответствието на графика на дейностите от секция „План за изпълнение/ Дейности по проекта“ и секция „План за външно възлагане“ (ако същият е приложим) във Формуляра за кандидатстване със срока, посочен в поле „Срок на изпълнение, месеци“ от секция „Основни данни“ на Формуляра за кандидатстване и съответно с указанията от раздел „Минимален и максимален срок за изпълнение на проекта“ от условията за кандидатстване. |
| 4. | Бюджетът на проектното предложение е попълнен съгласно изискванията и указанията, посочени в условията за кандидатстване. |  | Извършва се проверка на съответствието на бюджета, попълнен в секция „Бюджет“ във Формуляра за кандидатстване, с изискванията на раздел „Категории разходи, допустими за финансиране“ на условията за кандидатстване и Приложението към условията с указания за попълване на формуляра за кандидатстване по процедурата. |
| 5. | Стойността на отделните дейности съответства на заложените в бюджета на проектното предложение разходи за съответната дейност. |  | Извършва се проверка на съответствието на попълнените разходи в раздел „План за изпълнение/ Дейности по проекта“ и раздел „Бюджет (в лева)“ от формуляра за кандидатстване в ИСУН. |
| 6. | Исканото финансиране (безвъзмездна финансова помощ) се отнася само за допустими разходи. |  | Извършва се проверка на съответствието на попълнените разходи в секция „Бюджет“ и на стойностите на отделните дейности, попълнени в секция „План за изпълнение/ Дейности по проекта“ във Формуляра за кандидатстване, с изискванията на раздел „Категории разходи, допустими за финансиране“ от условията за кандидатстване. |
| 7. | Стойността на отделните дейности е определена въз основа на анализ на остойностяването съгласно изискванията на условията за кандидатстване. |  | Извършва се проверка на съответствието на стойностите, попълнени в секция „План за изпълнение/ Дейности по проекта“ и секция „Бюджет“ във Формуляра за кандидатстване, с представения Анализ на остойностяването в секция „Прикачени документи“ от същия, както и дали анализът на остойностяването е изготвен съгласно указанията на раздел „Категории разходи, допустими за финансиране“ на условията за кандидатстване.  В случай на съмнение относно обосноваността на разходите по проекта, ОК може да изиска информация от конкретния бенефициент за лицата, издали документите/офертите, в следствие на които е направено остойностяването по дейности и да направи допълнителни проверки по отношение на остойностяването на базата на минимум два източника на информация за удостоверяване на стойността за извършване на конкретната дейност. |
| 8. | Целевите стойности на заложените индикатори са обосновани и постигането им е обвързано с изпълнението на конкретна дейност. |  | Извършва се проверка на съответствието на информацията в секция „Индикатори“ и секция „План за изпълнение/ Дейности“ във Формуляра за кандидатстване с изискванията на раздел „Индикатори (показатели)“ от условията за кандидатстване.  Извършва се проверка за представена проследима връзка между дейностите и стойностите на заложените индикатори. |

**23. Начин на подаване на проектните предложения/концепциите за проектни предложения:**

Проектно предложение по процедурата може да бъде подадено от кандидата или оправомощено от него лице единствено чрез попълване на уеб базиран формуляр за кандидатстване с квалифициран електронен подпис чрез системата ИСУН: <http://eumis2020.government.bg/>. Проектното предложение се подава електронно, като се подписва с КЕП от лице с право да представлява кандидата или оправомощено от него лице. В случай че проектното предложение се подава от оправомощено лице, е необходимо представянето на заповед за оправомощаване от ръководителя на структурата-кандидат.

Потребителските профили в портала за кандидатстване ИСУН са персонални, като за създаването им е необходимо попълването на имейл адрес, към който се асоциира профилът. Подаването на проектно предложение се осъществява през профила на кандидата. Освен като потребителско име за профила на кандидата, имейл адресът е необходим и за получаване на съобщения от системата. Препоръчително е кандидатът да посочи имейл адрес, който да е създаден специално за целите на кандидатстването, оценката и изпълнението на проекта по ПОС 2021-2027 г. или да използва друг общ имейл адрес на кандидата, а не личен електронен адрес, с който да се регистрира и да влиза в ИСУН. Кандидатът може да използва вече създаден потребителски профил в ИСУН за целите на подаване на проектно предложение по настоящата процедура. Този имейл адрес ще се извлича автоматично и съответно ще се визуализира в полето e-mail в секция „Данни за кандидата“ от формуляра за кандидатстване. Необходимо е кандидатът да разполага винаги с достъп до имейл адреса, към който е асоцииран профилът в ИСУН.

ИСУН се поддържа от дирекция „Системи за управление на средствата от Европейския съюз” в администрацията на Министерство на финансите и в тази връзка въпроси и запитвания по отношение на функционирането и използването на системата, възникнали в процеса на кандидатстване, следва да се изпращат на следния електронен адрес: [support2020@government.bg](mailto:support2020@government.bg).

**24. Списък на документите, които се подават на етап кандидатстване[[12]](#footnote-13):**

Документите, които се подават, трябва да съобразяват изискванията към тях, ако има такива, посочени в настоящите *Условия за кандидатстване.*

Формулярът за кандидатстване се попълва в ИСУН, като в системата не следва да се прикачва отделен файл.

Прилагат се само документи, които не са общодостъпни и публикувани на официална страница на органа, компетентен за издаването им или на други общодостъпни места. В случай че документите са публично достъпни, следва да се посочат активни електронни адреси, на които те са публикувани.

24.1. Заповед за оправомощаване на длъжностното лице, което подписва с квалифициран електронен подпис от името на кандидата документите за кандидатстване по процедурата, ако е приложимо. При тази хипотеза представляващият кандидата декларира в лично качество в отделен файл (образец по Приложение № 4 и образец по Приложение № 5 към условията за кандидатстване) обстоятелствата, посочени в електронните декларации във формуляра за кандидатстване в ИСУН. Заповедта за оправомощаване, както и файловете с декларациите, се подписват от съответното лице с право да представлява кандидата с електронен подпис, след което се прикачват в ИСУН. От текста на заповедта за оправомощаване следва да става ясно, че лицето с право да представлява кандидата оправомощава друго лице да подаде от негово име конкретното проектно предложение, както и че лицето е оправомощено да представлява кандидата към датата на кандидатстване. Оправомощеното лице за подаване на проектното предложение няма право да оправомощава/упълномощава други лица.

24.2. Анализ на остойностяването на дейностите по проектното предложение в съответствие с Приложение № 1, който да позволява проверка на направените калкулации за целите на изчисляване на стойностите и/или КСС по уедрени показатели.

Анализът на остойностяването трябва да отговаря на изискванията на Раздел 14 „Категории разходи, допустими за финансиране“ от условията за кандидатстване и да бъде във формат \*.xls, .xlsx, като се представят и съответните приложения;

24.3. Списък с линкове към сайт на АОП (ЦАИС ЕОП) за публикуваните решения/ обявления/ обяви за събиране на оферти за процедури/избор на изпълнители за обществени поръчки по реда на ЗОП;

24.4. Решение/становище на компетентния орган по околна среда, за проведена процедура по реда на екологичното законодателство, която се инициира с внасяне на уведомление по чл. 10 от Наредбата за ОС.

24.5. Обща декларация (в случай че проектното предложение се подава с валиден КЕП на оправомощено лице) по образец, съгласно Приложение № 4 към условията за кандидатстване;

24.6. Декларация за данни от НСИ (в случай че проектното предложение се подава с валиден КЕП на оправомощено лице) по образец, съгласно Приложение № 5 към условията за кандидатстване;

24.7. Консолидирана документация за доказване на климатична устойчивост, изготвена по структурата и насоките по Приложение № 6 от условията за кандидатстване;

24.8. Други документи, при необходимост от страна на кандидата, спомагащи за обосновката на необходимостта от изпълнение на проектното предложение.

***Общи указания***:

Подписването на документите и прикачването им в ИСУН се извършва съгласно Ръководство за потребителя за модул „Е-кандидатстване“ и Приложение № 2 към условията за кандидатстване.

**25. Краен срок за подаване на проектните предложения[[13]](#footnote-14):**

**16.06.2025 г.**

**26. Допълнителна информация[[14]](#footnote-15):**

Кандидатът по процедурата може да иска разяснения по *Условията за кандидатстване* в срок до три седмици преди крайния срок за подаване на проектното предложение, като изпраща въпроси чрез информационната система ИСУН.

Разясненията от УО се дават по отношение на *Условията за кандидатстване*, не съдържат становище относно качеството на проектното предложение и са задължителни за кандидата. Писмени отговори ще бъдат публикувани в 10-дневен срок от получаване на искането, но не по-късно от две седмици преди крайния срок за подаване на проектното предложение. Отговорите ще бъдат публикувани в системата ИСУН, модул *Е-кандидатстване*, секция *„Въпроси и отговори“*, *Документи за кандидатстване и информация*, както и на интернет страницата на ПОС 2021-2027 г., като за това ще бъде информиран кандидатът.

**27. Приложения към Условията за кандидатстване:**

* Приложение № 1 – Анализ на остойностяването – образец;
* Приложение № 2 – Указания за попълване на формуляр за кандидатстване и подаване на проект по процедура „Изпълнение на мярка 68 от Националната рамка за приоритетни действия за НАТУРА 2000“ чрез системата ИСУН;
* Приложение № 3 – Методология за изчисляване на целевата стойност на Индикатор за резултат;
* Приложение № 4 – Обща декларация – образец;
* Приложение № 5 – Декларация за данни от НСИ – образец;
* Приложение № 6 – Структура и насоки за изготвяне на консолидирана документация за доказване на климатична устойчивост
* Приложение № 7 – Контролни листове за извършване на проверка относно климатична устойчивост на постъпилите проектни предложения по Програма „Околна среда 2021-2027 г.

1. Посочват се конкретни изисквания към индикаторите (показателите) по процедурата, вкл. индикатори (показатели), които следва задължително да бъдат включени в проектните предложения, в случай че има такива. [↑](#footnote-ref-2)
2. Посочва се процентът на безвъзмездната финансова помощ (европейско и национално съфинансиране) и на съфинансирането от страна на бенефициентите (ако е приложимо). [↑](#footnote-ref-3)
3. „Ненанасяне на значителни вреди“ означава да не се подкрепят или извършват икономически дейности, които нанасят значителни вреди на която и да било екологична цел, когато е приложимо, по смисъла на член 17 от Регламент (ЕС) 2020/852. [↑](#footnote-ref-4)
4. В случай че е приложимо, се посочват и недопустими разходи, както и съответната информация съгласно изискванията на чл. 59, ал. 2 от Закона за управление на средствата от Европейските фондове при споделено управление. [↑](#footnote-ref-5)
5. Съгласно чл. 15, ал. 1, т. 1 от ПМС № 86/01.06.2023 г. строителна стойност на обекта е проектната стойност на обекта, определена по обобщена стойностна сметка към част сметна документация на инвестиционния проект съгласно Наредба № 4 от 2001 г. за обхвата и съдържанието на инвестиционните проекти. [↑](#footnote-ref-6)
6. По смисъла на т. 12 от Известие на Комисията относно понятието за държавна помощ, посочено в член 107, параграф 1 от Договора за функциониране на Европейския съюз. [↑](#footnote-ref-7)
7. Съгласно § 1, т. 3 от Допълнителните разпоредби на Закона за пътищата, „Пътни съоръжения“ са водостоците, мостовете, виадуктите, естакадите, надлезите, подлезите, тунелите, подпорните и декоративните стени, укрепителните и водоотвеждащите устройства и пречиствателните съоръжения. [↑](#footnote-ref-8)
8. Описват се изискванията за постигане на съответствие с хоризонталните принципи на ЕС и, ако е приложимо, на принос към тях. [↑](#footnote-ref-9)
9. Попълва се, ако по процедурата се извършва предварителен подбор на концепции за проектни предложения по смисъла на чл. 31, ал. 1 от Закона за управление на средствата от Европейските фондове при споделено управление. [↑](#footnote-ref-10)
10. Попълва се, ако по процедурата се извършва предварителен подбор на концепции за проектни предложения по смисъла на чл. 31, ал. 1 от Закона за управление на средствата от Европейските фондове при споделено управление. [↑](#footnote-ref-11)
11. Експертна работна група (ЕРГ) е преименувана на оценителна комисия (ОК) съгласно утвърден процедурен наръчник за ПОС 2021-2027 г. [↑](#footnote-ref-12)
12. В случай че по процедурата се извършва предварителен подбор на концепции за проектни предложения, документите, които се подават на този етап, се посочват отделно. [↑](#footnote-ref-13)
13. В случай че по процедурата се извършва предварителен подбор на концепции за проектни предложения, се посочва и краен срок за подаване на концепциите [↑](#footnote-ref-14)
14. По преценка на Управляващия орган. [↑](#footnote-ref-15)